82
Pathen Pathen In Migiloute Chunga Thu Atan Ding
Asaph labol
1 Van'a thutanna chunga Pathen Pathen'in vai ahomin Van mite chunga athutanna aphondoh e.
2 Nangman itihchan hi miphalouho napanpia thudihlou ho nachelhah sah dingham?
3 “Chaga leh vaichate chungah thudih chepin lang; tahlel tele engbolla umte chungah thudih phongdoh in.
4 Panpi bei tele engbolla umte huhdoh in, miphalouho khut a kon'in huhdoh-in.
5 Hinla mibolse ten imacha ahepouve; amahokhu hetna lhasam ahiuve. Muthim noi a avah leuvin, leiset sungil lamgei in ahotling tai.
6 Keiman kasei in, ‘Nangho Pathen nahiuve; nangho hatchungnung chilhah te nahiu ve.
7 Hinlah nangho mihem tobang bep a nathi diu, thunei vaihom dang ho banga nalhuh tei diu ahi.’ ”
8 Hung kipatin, O Pathen Pathen vannoi leiset hi athu tannin, ajeh chu chi ding namdang ho jouse jonghi aboncha nanga ahi.