85
Hepina Le Huhhingna Dia Taona
Korah chilhah te labol
1 Yahweh Pakai nangin na gamsung'ah phatthei bohna nasunglhan ahi! Hiti chun nangin Israel phatthei naboh'in ahi.
2 Nangman namite chonsetna nangaidam in hichun achonset nau jouse na lekhu peh e.
3 Nangin na lunghan na natuh tang'in, na lunghanna deujah jengchu naki kham jie.
4 Ei suhal kit uvin, eihuhhingpau O Pathen Pathen! kachung uva nalunghan na tolmang kittan.
5 Kachung uva nalunghan jing jeng dingham? Na lunghanna khang jouse chung naumsah jing jengding hitam?
6 Nei suhhal kit loudiu hitam? Namite kipa le thanom a aum jing theina ding a.
7 Vo Pathen Pathen nami ngailutna longlou chu neimu sah'in nami huhhing najong neipe uvin.
8 Pathen na Pathen chun ipi asei am, chingthei tah in ngai in ajeh chu Aman mi kitah ho kom'ah chamna thu asei e. Ahinla amaho angolna lampi uvah kilekit dahen.
9 Tahbeh in Ama gingte dingin huhing na naicha um a ahi. Chuti leh igamsung u jong aloupina dimding ahi.
10 Ngailutna longlou leh thutah akimuto'in chonphat na le chamna akichopto lhon e.
11 Kitah nahi leiset a kon a hungdoh ahi. Chuleh chonphatna chu van'a kon a mai lhaisel'a hung kumlha ahi.
12 Adih'e, Yahweh Pakaiyin phatthei boh hi ahin lonlhahsah ahin gam leiset a hi ninglhing tah a ahin gadoh sah a ikisan ji u ahi.
13 Chonphat nahin Yahweh Pakai hung nading semtoh nading nikho asap masat ji ahi.